ලෝක ළමා දිනය වෙනුවෙන් කිලෝ මීටර් එකසිය අනූ එකක් (191) පාපැදියෙන් තරණය කර ගිනස් වාර්තාවක් පිහිටුවීමේ අරමුණින් කාල්ටන් පෙර පාසැල් සමුහයේ කුළුණු ගවේෂික නානායක්කාර සහ දිෂාරා දෙසැදි හෙට්ටිආරච්චි පුතු හා දියණිය ඉකුත් පළමුවැනිදා ගල්කිස්ස කාල්ටන් පෙර පාසල අභියසින් “වැඩෙන දරුවන්ට මවු කිරි“ තේමාව යටතේ ගමන් ඇරඹූ පාපැදි සවාරිය පස්වැනි දිනට ඊයෙ සවස දික්වැල්ලෙන් ගමන අවසන් කළහ.ප්‍රවීන පාපැදි ශූර කමල් පාලිත හා නාවික හමුදාවේ සනත් බණ්ඩාර මහත්වරුන්ගේ උපදේශකත්වයෙන් ගමන් කරන පාපැදි සවාරියේ දරුවන්ට දිරිය දීම සඳහා ශ්‍රී ලංකා ගුවන් හමුදාවේ ඩේන් නුගේරා හා බෙඩිසින් විල්ඩ්සන් ක්‍රීඩකයින්ද පාපැදි සවාරියට එක්ව සිටිති.මේ පාපැදි සවාරිය අද (06) තංගල්ල කාල්ටන් පෙර පාසල අසලින් ගමන් අවසන් කිරීමට නියමිත අතර පාපැදි සවාරිය පිළිගැනිමට හා ආශිර්වාද කිරීමට ජනාධිපති ආර්යා ශිරන්ති රාජපක්ෂ හා පාර්ලිමේන්තු මන්ත්‍රී නාමල් රාජපක්ෂ මහත්ම මහත්මීහූ එක්වීමට නියමිතය.